Diari Oficial de la Generalitat Valenciana


Sumari del DOGV 7965, del 25-01-2017 (2017/562)

RESOLUCIÓ de 19 de gener de 2017, de la Presidència de la Generalitat, per la qual s'aprova la creació i classificació del lloc de secretaria, classe tercera, i s'eximeix de l'obligació del manteniment del lloc a la Mancomunitat Intermunicipal de la Vall del Vinalopó.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7965

Data del DOGV
:   25-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/562


Data del document
:   19-01-2017

Organisme emissor
:   Presidència de la Generalitat

Tipus de document
:   Resolució

RESOLUCIÓ de 19 de gener de 2017, de la Presidència de la Generalitat, per la qual s'aprova la creació i classificació del lloc de secretaria, classe tercera, i s'eximeix de l'obligació del manteniment del lloc a la Mancomunitat Intermunicipal de la Vall del Vinalopó. [2017/562]  
El ple de la Mancomunitat Intermunicipal de la Vall del Vinalopó, en la sessió realitzada el dia 26 de febrer de 2016, va acordar sol·licitar de la Presidència de la Generalitat la creació del lloc de secretaria i la seua classificació en classe tercera, estant reservat a personal funcionari amb habilitació de caràcter nacional pertanyent a la subescala de secretaria intervenció.  
En el mateix acord plenari es va sol·licitar que s'instruïra l'expedient d'exempció del manteniment del lloc corresponent, i s'assenyalà, com a sistema triat per a garantir l'exercici de les funcions reservades, el d'acumulació de funcions a un funcionari o funcionària amb habilitació nacional d'algun dels municipis que integren la Mancomunitat.  
  
Sol·licitat el preceptiu informe a la Diputació Provincial de València, aquest s'ha emés en sentit favorable amb data 24 de novembre de 2016.  
En virtut d'això, i fent ús de les competències atribuïdes pels articles 3 i 15 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, resolc:  
  
Primer  
Crear i classificar en classe tercera el lloc de secretaria, de la Mancomunitat Intermunicipal de la Vall del Vinalopó.  
Quant a la seua provisió, el lloc quedarà reservat a personal funcionari amb habilitació nacional pertanyent a la subescala de secretaria intervenció.  
  
Segon  
Eximir la Mancomunitat Intermunicipal de la Vall del Vinalopó de l'obligació de mantindre el lloc de secretaria, classe tercera. Les funcions reservades al dit lloc seran exercides per funcionari o funcionària amb habilitació nacional d'altres entitats locals pertanyents a la Mancomunitat.  
Contra aquesta resolució, que posa fi a la via administrativa, de conformitat amb el que estableix l'article 114 c) de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Directament recurs contenciós administratiu davant del Jutjat Contenciós Administratiu de València o davant del Jutjat Contenciós Administratiu en la circumscripció del qual tinga la persona demandant el seu domicili, en el termini de dos mesos comptadors a partir de l'endemà de la seua publicació en el Diari Oficial de la Generalitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant del mateix òrgan que ha dictat l'acte, en el termini d'un mes comptador des de l'endemà de la publicació en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 39/2015, d'1 d'octubre, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública no es pot interposar recurs en via administrativa, i això sense perjuí de la possibilitat d'efectuar el requeriment a què es refereix l'article 44 de la Llei 29/1998, de 13 de juliol, en el termini de dos mesos comptadors des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjuí que les persones interessades puguen exercitar qualsevol altra via que estimen oportuna.  
  
València, 19 de gener de 2017.- El president de la Generalitat, p. d. (R 12.02.2016, DOCV 17.02.2016), el secretari autonòmic de Presidència: Andreu Ferrer Bautista.